তখনকার দিনে ইত্তেফাকের চট্টগ্রাম প্রতিনিধি ছিলেন অগ্রজ-প্রতিম মঈনুল আলম। এখন তিনি কানাডায় অবসর জীবনে আছেন। তার অনুপ্রেরণায় আমি চট্টগ্রামের ছাত্রসমাজের পক্ষ থেকে চাকমা সম্প্রদায়ের সমস্যা তুলে ধরে এবং লারমার মুক্তির দাবি করে একটি বিবৃতি দিয়েছিলাম। বিবৃতিটি বেশ ফলাও করে দৈনিক ইত্তেফাকে ছাপা হয়েছিল। (বিষয়টি ভুলেই গিয়েছিলাম। মঈনুল আলম ভাই কয়েক বছর আগে চট্টগ্রামের দৈনিক আজাদীতে তার স্মৃতিকথায় এই বিবৃতিটির কথা বিশেষভাবে উল্লেখ করেছেন। তাই আবার মনে পড়ে গেল।)